На основу члана 32. Закона о локалној самоуправи („Службени гласник РС“,број 129/2007, 3/2014–др.закон,101/2016-др.закон и 47/2018), члана 6.,7., 11. и 15\*\*\*. Закона о финансирању локалне самоуправе („Службени гласник РС“,број 62/06,47/11,93/12,...,126/2020-усклађени дин.изн.) и члана 40. Статута општине Гаџин Хан („Службени лист града Ниша“,број 10/2019),Скупштина општине Гаџин Хан, на седници одржаној \_\_. децембра 2020. године, донела je

**ОДЛУКА**

**О ИЗМЕНИ ОДЛУКЕ**

**О ЛОКАЛНИМ КОМУНАЛНИМ ТАКСАМА**

**Члан 1.**

У Одлуци о локалним комуналним таксама (“Службени лист града Ниша”, бр.130/2017) у члану 4. ставу 1. : тачка 2, тачка 3. и тачка 6. бришу се.

**Члан 2.**

Члан 8. став 1. и став 2. бришу се.

Досадашњи чланови 9.,10.,11.,12. и 13. постају чланови 8.,9., 10., 11. и 12.

**Члан 3.**

У делу Одлуке “ТАКСЕНА ТАРИФА”бришу се :

* Тарифни број 2 и НАПОМЕНЕ тачка 1. до 7.;
* Тарифни број 3 и НАПОМЕНЕ тачка 1. до 6 и
* Тарифни број 6 и НАПОМЕНЕ тачка 1. до 6.

Досадашњи тарифни број 4. постаје тарифни број 2., а досадашњи тарифни број 5. постаје тарифни број 3.

**Члан 4.**

Ову одлуку објавити у „Службеном листу Града Ниша“ .

**Члан 5.**

Ова одлука ступа на снагу осмог дана од дана објављивања у „Службеном листу града Ниша“.

Број: 06-400-\_\_\_\_\_/2020-II

У Гаџином Хану, \_\_\_. децембра 2020. године

**СКУПШТИНА ОПШТИНЕ ГАЏИН ХАН**

**ПРЕДСЕДНИК**

Марија Цветковић, с.р.

**ОБРАЗЛОЖЕЊЕ**

**ОДЛУКЕ О ИЗМЕНИ ОДЛУКЕ**

**О ЛОКАЛНИМ КОМУНАЛНИМ ТАКСАМА**

Овом Одлуком о измени одлуке о локалним комуналним таксама (“Службени лист града Ниша”, бр.130/2017) избрисане су три конкртна облика комуналних такси:

* Локална комунална такса за коришћење рекламних паноа укључујући и исписивање фирме ван пословног простора на објектима и просторима који припадају јединици локлане самоуправе (коловози, тротоари, зелене површине, бандере и сл.) (економска класификација 714431);
* Локална комунална такса за коришћење простора на јавним површинама или испред пословних просторија у пословне сврхе, осим ради продаје штампе,књига и других публикација производа старих и уметничких заната и домаће радиности (економска класификација 741531) и
* Локална комунална такса за заузеће јавне површине грађевинским материјалом и за извођење грађевинских радова (економска класификација 741535).

Претходно наведене три комуналне таксе избрисане су у члану 15.\*\*\* Закона о финансирању локалне самоуправе („Службени гласник РС“,број 62/06,47/11,93/12,...,126/2020-усклађени дин.изн.), те су сходно овој промени овом одлуком вршимо брисање такси из закона које су престале да важе или су избрисане у истом. Последично избрисани су и њима одговарајући тарифни бројеви којим је одређена висина такси које се бришу и напомене којим је регулисана обрачун, наплата и администрирање ових такси.

Нацрт израдио, Начелник,

Дејан Гроздановић Љиљана Петровић